On suuri ilo minun puolellani olla kanssanne tänään täällä.
Rukoillaan, että Jumalan siunattu Pyhä Henki, -
joka on meitä jo aamuhetkinä koskettanut, saa jatkaa.
Kun minä tuossa lauluja kuuntelin, niin ajattelin, -
että jos nyt tämä sali saisi olla normaalisti, kyllä laulu kaikuisi.
Ei olisi hiljaista. Kyllä ihmiset laulaisivat, mitä palkeista lähtee.
Oli ihana kuunnella ja ajatella, että kunpa olisi sali täynnä.
Kotona monet ehkä lauloivat. Jos olisimme saaneet kaiken tänne, -
niin täällä olisi kajahtanut.
Jumala siunatkoon teitä kaikkia, ja rukoilemme, -
että Herran Pyhä Henki saa puhua meille.
Emme me oikeastaan muuta odota ja tarvitse kuin Jumalan puhetta.
Se olisi hirveän tärkeää.
Jumalahan on puhuja, joka puhuu sydämillemme, kuulijoille.
Ei se ole vain niitä sanoja, joita täältä pulpetista tulee.
Sanoja tulee sydämelle Jumalan Pyhän Hengen kautta kaikkialla.
Jumalan siunaus on ympäriinsä, ja Pyhä Henki puhuu.
Ei meidän Jumalamme ole kuollut.
Olisimme surkeita, jos täällä kuollutta Jumalaa palvelisimme.
Emme ole surkuteltavia, vaan olemme Jumalan lapsia, -
jotka palvelemme elävää Jumalaa. Minä ja me toivomme, -
että kaikki kuulijat vastaanottimiensa ääressä -
saavat kokea elävän Jumalan läheisyyttä.
Hänen, joka elää, auttaa, puhuu.
Tuossa tuotiin rukousaihe. Sisar pyytää, -
kun on saanut kutsun -
ja on menossa sydänlääkärin toimenpiteeseen.
Rukoillaan vielä erikseen tämän rukouspyynnön ja sisaren puolesta.
Jumala rakas, kiitos Jeesus, että olet kantanut -
kaikki huolemme ja murheemme, -
eikä tämä murhe saata masentaa eikä koskettaa sisarta.
Herra, kiitos, että Pyhä Henkesi tulee, lohduttaa, auttaa.
Kiitos, että Pyhä Henki koskettaa, ja toimenpide osoittaa, -
että vaaraa ei ole. Herra, jos näkemyksesi on, -
ettei tätä toimenpidettä tarvita sitä varmistamaan, -
niin anna toimenpiteenkin jäädä pois. Herra, kosketa!
Isä, Jeesuksen nimessä kosketa parantavalla voimallasi.
Sinä, joka olet maailmankaikkeuden suuri lääkäri, -
sydänlääkäri, joka voi kaikki vaivat ja ongelmamme tunnistaa/tietää.
Olet kantanut ne ruumiissasi ristille, kärsinyt tähtemme.
Isä, Jeesuksen nimessä sisar olet terve. Aamen.
Niin, näin saamme rukoilla sairaiden puolesta.
Se on kyllä valtava etuoikeus. Eiväthän ne hyvin fiksut -
tällaista ymmärrä. Ne ymmärtävät vain jotain ihmeellistä.
Kyllä ne ymmärtävät näköjään näitä poppakonsteja.
Niitä kovasti monet nykyään ruokkivat -
ja niitä kaiken maailman henkiparantajia.
Niitä nykyään palvotaan, mutta eihän siinä ole mitään järkeä.
On olemassa elävä Jumala, joka voi parantaa ja joka parantaa, -
kun Häneltä sitä pyydetään. Ei Hän kuitenkaan paranna, -
jos ei pyydetä ja jos vielä työnnetään pois ja pilkataan.
Jumala on kyllä niin hyvä, -
että Hän saattaa koskettaa pilkkaajiakin.
Mutta jos pilkkaisin Jumalaa, niin en ehkä odottaisi Hänen parantavan.
Kyllä Jumala on parantanut minua ja teitä monia kuulijoita -
yliluonnollisella tavalla. Kun rukoilemme Jumalaa, -
niin se osoittaa samalla suurta kunnioitusta -
lääkäreitä ja sairaanhoitajia kohtaan. Kyllä heitä tarvitaan.
Emme me niin terveitä ole. Joskus kyllä hyvinkin tervehdymme, -
kun Jumala koskettaa. Eikö se ole hyvä asia? Todella hieno asia!
No, sanoisin, että maailmassa vallitsee murheen aika. Eikö niin?
Paljon kuolemaa ja sairautta. Maailmassa on murheen aika.
Voi hyvänen aika! Emme me silti Jumalaan uskovina, Jumalan lapsina -
paina päätämme alas murheeseen, vaan nostamme päämme ylös.
Minulla on ollut erikoinen murhe viime aikoina.
Tulen siitä varmaan nyt vähän kertomaan ja toivon, -
ettei se ketään kauheasti järkytä. Voin sanoa, -
että olen ollut niin järkyttynyt ja surun murtamakin useita päiviä.
Ensin luemme Jumalan Sanaa ja sitten ehkä -
tässä puheen jossain vaiheessa kerron näistä asioista, -
joissa haluan, että tulette mukaan rukoukseen.
Kun minulla on lähetystyötä ja kun puhun siitä, niin haluan, -
ettei kukaan ymmärrä väärin. En pyydä varoja keneltäkään.
Joku voi ajatella niin, että yritän saada varoja työhön.
Tiedän, miten puutteessa ja suurissa taloudellisissa ongelmissa -
seurakunnat ja kaikki ovat. En näe aiheelliseksi, -
että minun tarvitsi puhua siitä asiasta.
Jos Jumala puhuu jollekin, niin Hän varmaan antaa mahdollisuuden -
tukea kunkin Jumalalta saamaa lähetystyötä -
ja ennen kaikkea oman seurakunnan työtä.
Kuten Hannu tuo usein esille, on valtavan tärkeää, -
että muistatte oman seurakunnan työtä ja tuette sitä varoillanne.
Olen ollut aika paljon kehitysmaissa työssä.
Ei se todista, että ihmiset antavat lip serviceä -
ja puhuvat hyvää vaikka jostain projektista tai seurakunnasta.
Ei se todista, että ihmiset olisivat siihen -
kovin committed eli omistautuneita seurakunnalle.
Sitten sen vasta näkee, kun on tekoja.
Ensinnäkin pitää olla usko ja sitten tekoja. Mikä se teko on?
Yksi yhteinen tärkeä teko on varoilla tukeminen.
Siis tukea varoilla. Kun joku tukee varoilla, niin siitä ymmärtää, -
että tämä henkilö on omistautunut tähän työhön. Eikö niin?
Olen tosi paljon tehnyt kehitysmaissa projekteja ja hankkeita.
Silloin vasta uskoimme, että ihmiset olivat mukana, -
kun ne osallistuivat omalla panoksellaan.
Jos ei pystynyt antamaan varoja, niin teki sitten muuta palvelusta.
Kehitysmaissa se käy eri tavoin.
Seurakuntaan omistautumiseen on eri tapoja.
Joku toi seurakuntaan kanan. Se osoitti, -
että ko. henkilö on omistautunut seurakunnan työhön. Eikö niin?
Hänellä saattoi olla vain muutama kana, ei ollut montaa, -
mutta toi niistä yhden, joka oli hyvinkin tärkeä perheen elatukselle.
Myös seurakunnan työlle omistautuminen osoitetaan teoissa.
Eihän se usko... Missä se usko on?
No, nyt ei näy penkeissä, kun emme saa tulla tänne.
Mutta te, jotka olette avanneet vastaanottimen, -
niin se osoittaa teistä tiettyä omistautumista srk:n toimintaan.
Jos et ole voinut katsoa tätä omasta ruudustasi, -
niin ehkä katsot sitä myöhemmin jostakin. Jonkun ystävän kanssa -
voit näistä asioista jutella ja rukoilla, rukoilla, rukoilla.
On kyllä aika helppoa omistautua, kun pitäisi tehdä sitä ja tätä, -
mutta tarvitsee vain rukoilla. Minulla on aika kiva juttu, -
kun olen väsynyt, niin voin heittäytyä vain rukoilemaan.
Ei siinä ole mitään sen vaikeampaa eikä sen suurempaa.
Heittäytyy vain... No, yleensä istun tai kävelen rukoillessani, -
mutta voin tehdä srk:n työtä ja mennä pitkäkseni ja rukoilla.
Joo, ja olen siinäkin omistautunut srk:n työhön.
Jumalan valtakunnan työ on helppoa. Uskoontulo on helppoa.
Kun Jeesus tapasi Nikodemuksen, -
niin tämä ei ymmärtänyt, miten voi ihminen uudestisyntyä.
Jeesus sanoi, että uudestisyntyminen on sitä, -
että tuuli puhaltaa, etkä tiedä, mistä se tulee ja minne se menee.
Nikodemus ei voinut sitä ymmärtää.
Meidän on helppo myöntää, että jos ei Nikodemuskaan, -
joka oli Israelin opettaja, ymmärtänyt tätä asiaa, -
niin sanoisin näin.
Ei tarvitse itseämme syyttää, jos emme sitä heti ymmärrä. Eikö niin?
Et siis tiedä, mistä tuuli tulee ja minne se menee.
Se on sellainen asia, että kun israelilaiset odottivat Messiasta, -
niin he sanoivat, etteivät he tiedä mistä Hän tulee ja minne menee.
Mikä siinä on se juju? Se on se, että Jeesus ja Jumalan Pyhä Henki -
tulevat iankaikkisuudesta, tämän luomakunnan ulkopuolelta.
Me vain tiedämme siitä, mitä on tässä luomakunnassa.
Jumalan Henki ei kuitenkaan ole läsnä vain tässä luomakunnassa, -
vaan se tulee Jumalan maailmasta, iankaikkisuudesta.
Se tulee sieltä ja antaa meille elämän.
Tästäpä haluaisin lukea pienen pätkän -
Johanneksen evankeliumin alusta.
"Alussa oli Sana, ja Sana oli Jumalan tykönä, ja Sana oli Jumala.
Hän oli alussa Jumalan tykönä.
Kaikki on saanut syntynsä hänen kauttaan, -
ja ilman häntä ei ole syntynyt mitään, mikä syntynyt on.
Hänessä oli elämä, ja elämä oli ihmisten valkeus.
Ja valkeus loistaa pimeydessä, ja pimeys ei sitä käsittänyt."
Jatkan tästä kohta, mutta tässä kerrotaan -
koko maailmankaikkeuden luomisesta ja olemisesta.
Jumalan Sanalla on siis kaikki luotu.
Sitten Hän sanoo vielä: Sana oli Jumala.
Siis Sanasta myös, että hän oli alussa Jumala.
Raamattu sanoo, että Sana on 'hän'.
Tässä siis selvästi viitataan siihen, -
että Sana on tässä persoona.
Sana viittaa tässä Jeesuksen persoonaan, -
Jeesukseen, Jumalan Sanaan, joka tuli lihaksi tähän luomakuntaan.
Siis Jeesus, jonka kautta koko maailmankaikkeus on luotu, -
tuli tänne lihaksi.
Hän toi valkeuden, ja Hänessä oli elämä.
Ja elämä oli ihmisten valkeus.
Tässä luomakunnassa kaikkialla, maailmankaikkeudessa, -
avaruuksien avaruudessa ja missä tahansa -
ei ole elämää kuin Kristuksessa.
Hänessä oli elämä, ja elämä oli ihmisten valkeus.
Se oli iankaikkinen elämä, mutta elämä muutenkin on -
Kristuksessa luotua. Kaikki mikrobit, bakteerit, -
nämäkin virukset. Outokummun pappi sanoi niitä viruksiksi. Eivät ole.
Ne ovat olemassa olevaa elämää.
Ei se nyt ole kovin yleinen ilmiö. Ei viruksia löydy avaruudesta, -
mistä tiedemiehet niitä ovat hakeneet ja tutkineet -
jo vuosisatojen ja ehkä -tuhansienkin ajan.
Mutta ei tämä elämä ole niin itsestään selvä asia.
Se elämä, mikä meissä maan päällä on, on harvinaista.
Sinä omistat jotain erittäin harvinaista -
koko miljardien valovuosien suuruisessa avaruudessa.
Sinä olet todella harvinainen ihminen.
No, nythän on monta muuta... tai ei kauhean montaa saa olla...
Me kaikki olemme hyvin harvinaisia olentoja maailmankaikkeudessa.
Jumala on antanut meille elämän, -
ja meidän kannattaa kyllä palvella sitä hyvin suurta Jumalaa.
Me hoidamme pieniä asioitamme. Jumalalla ne ovat hallinnassa.
Jumalalla on bakteerit ja virukset hallinnassa.
Jumalahan näkee viruksen tuossa köllivän.
Jumala tietää hiustesi lukumäärän.
On Hän ne laskenut. Toisilla on vähemmän ja toisilla enemmän. Eikö?
Jumala tietää kaiken.
Jos Jumala ei jotain tiedä, niin silloin on jotain mätää.
Jos sinun Jumalasi ei tiedä jotain, -
niin silloin palvelet väärää Jumalaa. Sinulla on epäjumala.
Jumala on elävä Jumala ja tietää kaiken -
ja ymmärtää kaiken. Hänellä on kaikki hallinnassa.
No, tässä sanotaan edelleen: -
"Oli mies, Jumalan lähettämä; hänen nimensä oli Johannes.
Hän tuli todistamaan, todistaaksensa valkeudesta, -
että kaikki uskoisivat hänen kauttansa. Ei hän ollut se valkeus, -
mutta hän tuli valkeudesta todistamaan. Totinen valkeus, -
joka valistaa jokaisen ihmisen, oli tulossa maailmaan.
Maailmassa hän oli, ja maailma on hänen kauttaan saanut syntynsä, -
ja maailma ei häntä tuntenut. Hän tuli omiensa tykö, -
ja hänen omansa eivät ottaneet häntä vastaan.
Mutta kaikille, jotka ottivat hänet vastaan, -
hän antoi voiman tulla Jumalan lapsiksi, -
niille, jotka uskovat hänen nimeensä, jotka eivät ole syntyneet verestä -
eikä lihan tahdosta, eikä miehen tahdosta, vaan Jumalasta.
Ja Sana tuli lihaksi ja asui meidän keskellämme, -
ja me katselimme hänen kirkkauttansa, senkaltaista kirkkautta,
kuin ainokaisella Pojalla on Isältä; -
ja hän oli täynnä armoa ja totuutta."
...Anteeksi, nyt luin jo eteenpäin.
Minä oli vähän hätäinen.
Kun Jeesus tuli tänne maan päälle, niin Häntä ei otettu vastaan.
No, kyllä jotkut ottivat, koska sanotaan, -
että jotka ottivat, saivat voiman tulla Jumalan lapsiksi.
Suuri osa maailmaa ei kuitenkaan ottanut Jeesusta vastaan.
Siihenkin on olemassa selkeät syyt.
Oli jo tehty uskonto.
Oli laitettu jo kaikki säännöt, -
miten Jumalaa pitää palvella kysymättä Jumalalta.
Maailma oli ja on edelleen täynnä tuhansia, -
varmaan jopa miljoonia uskontoja.
Kun oli uskonto, jossa joku edustaja, -
papiksi itseään kutsuva tai mikä liekin, sanoi, -
että kun hän oli näin sanonut, niin sitä ei voi muuttaa.
Ei voi enää antaa periksi eikä voi nöyrtyä.
Pidetään kiinni siitä, mikä on aina meidän mielipiteemme ollut.
Tämä maailma on uskonnollisten mielipiteitten vanki.
Nämä mielipiteitten vangit eivät pystyneet ottamaan vastaan Jeesusta
Niillä näet oli jo mielipide. Se oli eri mielipide -
kuin meidän Herramme Jeesuksen mielipide -
ja erilainen kuin se Sana, joka oli Jumalan Sana.
Uskonnollinen maailma oli luonut oman maailmansa.
Sillä uskonnollisella mielipiteellä oli saatu aikaan -
vain riitoja, sotia ym. Sitä mielipidettä löytyy paljon -
kristillisistä piireistä. Eivät kristillisten piirien riidat -
tule Jumalasta eivätkä Jumalan Sanasta, -
vaikka väittävät sitä puolustavansa joskus.
Ne tulevat uskonnollisista mielipiteistä, -
jotka eivät kunnioita toisten mielipiteitä.
Jumala on suuri ja kunnioittaa -
jopa meidän yksilöittenkin mielipiteitä.
Emmekö me ihmiset voi kunnioittaa Jumalan mielipidettä?
Emmekö voi kunnioittaa Jumalaa, joka on Kaikkivaltias?
No, näin se näyttää vaan olevan.
Siksi, kun oli näin jo valmiit... ja oli tehty -
teologia, sanotaan nyt vaikka niin. En halveksi teologiaa.
On siellä paljon hyvää, mutta huonoakin.
Ei-kristillisessä teologiassa oli -
jo niin paljon -
Jumalan Sanan ja evankeliumin vastaista, -
että ne eivät voineet nöyrtyä.
Kyllä pidetään kiinni tästä, vaikka mennään kadotukseen.
Jos on joku putoamassa...
Tämä on nyt vähän huono vertaus, -
mutta kaksi hyppää koneesta laskuvarjolla.
Toisen laskuvarjo ei avaudu.
Hän voisi ottaa kiinni -
viereisen kaverin laskuvarjosta -
ja tulla sillä kaverin varjolla alas.
Mutta hän pitää kiinni omasta avautumattomasta varjostaan.
Sillä jysähtää pohjaan kuin kivi.
Näin uskonnollinen maailma pitää kiinni mielipiteistään, -
vaikka vierellä on evankeliumi, elävä Jumala, Jumalan Sana.
Eivät he ota siitä kiinni. He pitävät kiinni omasta systeemistään.
Sitä paitsi, jos tästä systeemistä luovutaan, -
niin heiltä menisivät kasvot, kun he ovat aina puolustaneet tätä, -
että heidän laskuvarjonsa pitää.
Nyt menisivät kasvot, jos he menisivät naapurin laskuvarjoon, -
joka kyllä näyttää olevan auki. Ihminen on semmoinen.
He eivät voineet ottaa vastaan Jeesuksen sanomaa -
eikä itse Jeesusta, koska heillä jo oli uskonto.
Heillä oli jo kaikki. He eivät tarvitse.
Joo, tällaisia nämä uskonnot ovat, mutta usko Jeesukseen on enemmän -
kuin mielipiteet maan. Ne ovat enemmän kuin voi kuvitellakaan.
Siinä on kaikki, mitä ihminen tarvitsee.
No, kun joku ottaa vastaan Jeesuksen, mitä hän saa?
Jotkut luulevat saavansa häpeän. Kaikki katsovat pitkään.
Saa hävetä silmät päästään. Joskus perheissäkin käy niin, -
kun joku perheenjäsen tulee uskoon, niin toiset häpeävät, -
että perheessä on tällainen jäsen.
Ei usko Jeesukseen ole hävettävä asia!
Joka häpeää Häntä ja Hänen sanojaan tässä maailmassa, -
Jeesus on häpeävä sitä kerran Isän kasvojen edessä.
Hän haluaa, että Hän voi ylpeänä seisoa -
sinun kanssasi Isän edessä ja sanoa: "Tämä uskoi. -
Tämä otti vastaan. -
Ei hävennyt. -
Tämä otti vastaan pelastuksen minussa, Kristuksessa, -
ja voiman ja oikeuden tulla Jumalan lapseksi."
Jeesus haluaa olla ylpeä sinusta, mennä Isän eteen ja sanoa: -
"Isä, katso tässä. Hän tuli tyköni. -
Hän tuli huonona, kurjana. -
Oli uskonnollinen. Oli kaikki väärinkäsitykset, -
mutta tuli minun tyköni ja otti vastaan. -
Mitä otti vastaan? Elämän. Kuolema on poissa. -
Tämä on vierelläni ylösnousemus- voimassa ja elää.
Hän tulee elämään iankaikkisesti."
Niin, kaikille, jotka ottivat Hänet vastaan, -
Hän antoi voiman tulla Jumalan lapseksi.
Kun olin menossa Malmille puhumaan, niin rukoilin, -
mikä se voisi olla, mikä ihmisen kuihduttaa kuin siemenperunan.
Mikä kuihduttaa ihmisen kuin laariin unohtuneen perunan?
Se on joku herhiläinen, -
joka syö ja imee ihmisestä. Yrittää saada ihmisen pois -
Jeesuksen Kristuksen iankaikkisesta pelastuksen voimasta ja oikeudesta.
Ne ovat nämä maailman murheet ja huolet.
Kaikki kiusaukset ja ajatukset.
Kaikki nuorten ja vanhempienkin kiusaukset.
Eivät nämä seksuaaliset asiat ole vain nuorten kiusauksia.
Koko maailmaa piru yrittää niillä riivata ja viedä pois sen voiman, -
mikä meillä on Kristuksessa ja Jumalan Sanassa.
Kun Jeesus tuli, niin Hän antoi voiman.
Nyt tämä herhiläisparvi, riivaajahenget, -
kaikki pimeyden voimat ja vallat kiertävät kuin kiljuva jalopeura -
ja yrittävät niellä. Ei ihan itikankaan kokoinen tai sääsken, -
joka pistää ja yrittää imeä ihmisestä veret.
Samoin ne pienet ajatukset ja kiusaukset yrittävät viedä -
ihmisen sydämestä pois Jumalan voiman ja siunauksen.
Se on myös kuin kiljuva jalopeura, joka kiertää alla.
Aikoinaan Vilho Soininen sanoi, että ihminen on kuin kana.
Miten se on niin kuin kana? Kettu on viekas eläin.
Kun kanatarhassa kanat ovat orrella, niin kettu ei yllä niihin.
Tuli mieleen, että kettu on vielä viekkaampi kuin hyeena, -
kun olen hyeenoita nähnyt paljon Afrikassa asuneena.
Kettu kuulemma alkaa kiertää ympyrää orren alla.
Se siis pyörii orren alla.
Kun kanalla ei ole paljon ymmärrystä ympäristöstä, -
se alkaa pyörittää päätään ketun mukana.
Kun se on tarpeeksi pyörittänyt päätään, -
niin se tipahtaa ketun suuhun. Kups!
Vilho Soininen saarnasi, -
että paholainen käy ympäri kuin jalopeura -
ja pyörii kuin kettu kanaorren alla etsien, kenet saisi niellä.
Ja tarpeeksi hämättyään nielaisee. No, niin. Niin siinä sitten kävi.
Meillä on kuitenkin jotain, -
jolla voimme tällaiset torjua.
Kettu ei pääse kanatarhaamme. Tarhan ovi suljetaan. Eikö niin?
Jos kanatarhasi ovi on nyt auki, niin suljetaan se.
Jos hyttyset purevat ja kiusaavat, -
niin olettehan nähneet TV:ssä sen mainoksen?
Mitä sinä etelän mies huidot, pistä Offia. Eikö niin?
Sitten oletteko nähneet sen, kun Raid tulee?
Jos sinulla on herhiläisiä, kiusauksia ja ajatuksia, -
niin sinulla on Jumalan lupaukset. Jumalan Sana, -
jolla sinä voit torjua ja pysyä puhtaana -
kaikkien kiusausten ja maailman keskellä, jossa sinua kiusataan.
Älä yritä sanoa, ettei kiusata, kun olet niin pyhä.
Et ole etkä tule olemaan. Kyllä varmasti kiusataan, -
mutta Jumala antaa sinulle Offia. Jumala antaa sinulle Raidia.
Se on täällä... Minäpä luen oikein tätä Jumalan Offia.
Täällä sanotaan näin, -
kun maailman murheet tulevat ja yrittävät imeä -
Jumalan voimaa sinulta pois ja yrittävät hämätä sinua.
Emmehän me Jumalan lapset ole paholaisen hämättävissä, -
mutta jos olemme sokeita emmekä valvo, niin me hämäännymme.
Kun paholainen yrittää hämätä, -
niin pisteliäät murheet ovat niitä pisteitä.
Matteuksen 6. luvussa sanotaan: "Älkää siis murehtiko sanoen: -
'Mitä syömme?' tai 'Mitä juomme?' tai 'Millä me itsemme vaatetamme?'
Sillä tätä kaikkea pakanat tavoittelevat.
Teidän taivaallinen Isänne kyllä tietää teidän kaikkea tätä tarvitsevan.
Vaan etsikää ensin Jumalan valtakuntaa -
ja hänen vanhurskauttansa, niin myös kaikki tämä teille annetaan.
Älkää siis murehtiko huomisesta päivästä, -
sillä huominen päivä pitää murheen itsestään.
Riittää kullekin päivälle oma vaivansa."
Tässä siis sanotaan selvästi, että ei pidä murehtia, -
koska voimme tehdä jotain muuta. Murheen sijaan me voimme etsiä -
Jumalan valtakuntaa ja Hänen vanhurskauttaan.
Se Jumalan valtakunta ei ole vaikea juttu.
Sitä ei ole vaikea löytää, vaan Raamatun mukaan sen löytävät -
jopa tällaiset vähän niin kuin meikäläisetkin.
Hullutkaan eivät eksy tältä tieltä. Näin sanotaan esimerkiksi.
Ei Jumalan valtakunta siis ole salattu huono-osaisilta ihmisiltä.
Ei Jumalan valtakunta ole salattu alikehittyneiltä ihmisiltä.
Ei se ole salattu epänormaaleilta ihmisiltä.
Jumalan valtakunta on löydettävissä kaikenlaisille ihmisille -
kaikissa olosuhteissa. Autuaita ovat hengellisesti köyhät.
Autuaita. Autuaita. Autuaita. Viisaat eivät tahdo pärjätä.
Joo, näin on. Ikävä kyllä.
Me tahdomme olla niin viisaita, ettemme osaa nöyrtyä.
Nöyrtyminen on silti niin helppo homma.
Vaadimme itseltämme jotain, joka on suorastaan typerä vaatimus.
Että meidän pitäisi jotakin olla tai tehdä.
Sen sijaan tulee ottaa vastaan Herra Jeesus, -
joka antaa meille oikeuden ja voiman Jumalan lapseuteen.
Ei ole vaikeaa. Sehän ei ole sellainen, että sinä otat sen.
Kun sinä avaat sydämesi ja annat sen Jeesukselle, -
niin se sinulle ANNETAAN.
Jos sinulle joku antaa lahjan ja kieltäydyt siitä, -
niin kuka sitä nyt sitten väkisin pystyy.
Sehän olisi törkeää, -
että väkisin työntäisi lahjan. Ei. Tämä lahja kuitenkin annetaan.
Annetaan. Mitä on anteeksiantamus?
Uskommeko me synnit anteeksi? Ei! Kun uskomme Jeesukseen, -
niin meille synnit ANNETAAN anteeksi. Eikö niin?
Me vain uskomme Jeesukseen.
Joskus syntien anteeksiantamus on vaikea kysymys, -
koska ei jaksa uskoa, että minä voin saada tämän synnin anteeksi.
Sen voi kuitenkin saada anteeksi uskomalla Jeesukseen, -
koska anteeksiantaja en ole minä itse, -
vaikka itsellenikin tulee paljon anteeksi antaa.
Kun uskon Jeesukseen, Hän antaa minulle synnit anteeksi.
Kun Hän antaa synnit anteeksi, oman heikkoutenikin, -
niin minäkin voin antaa itselleni anteeksi Kristuksessa. Eikö niin?
Jeesus Kristus on anteeksiantaja.
Sen takia tämä anteeksiantamus on -
sellaista hyönteismyrkkyä paholaisen kiusoille, -
että anteeksiantamus ottaa siltä kaikki aseet pois.
Ei paholainen pysty kiusaamaan, koska sillä ei ole aseita.
Sen on ihan mieletöntä yrittääkin.
Kun täällä sanotaan näin, että meidän...
Niin jatkan tuosta, miten Jumala sitten toimii.
Matteus 7:ssä sanotaan: "Anokaa, niin teille annetaan; -
etsikää, niin te löydätte; kolkuttakaa, niin teille avataan.
Sillä jokainen anova saa, ja etsivä löytää, ja kolkuttavalle avataan.
Vai kuka teistä on se ihminen, joka antaa pojallensa kiven, -
kun tämä pyytää leipää, taikka, kun hän pyytää kalaa, -
antaa hänelle käärmeen? Jos siis te, jotka olette pahoja, -
osaatte antaa lapsillenne hyviä lahjoja, -
kuinka paljoa ennemmin teidän Isänne, joka on taivaissa, -
antaa sitä, mikä hyvää on, niille, jotka sitä häneltä anovat!"
Rikas antaja kaikissa tarpeissamme.
Toisessa kohtaa Hän sanoo, että Hän antaa Pyhän Hengen, -
jos sitä anotaan.
Huomaan, että minulla on puheesta -
vasta 1/5 käyty tässä läpi.
En voi pitää teitä koko iltapäivää tässä, -
niin jätän tämän Jumalan Sanan osuuden tähän.
Tähän Sanaan liittyen kerron jotakin, joka on murehduttanut minua -
enemmän kuin voin kuvailla.
Rukoillaan, että pysyn nyt tässä kasassa, kun kerron.
Haluan kertoa vähän taustasta lähtien, miten tämä on.
Noin 20 vuotta tässä Siionissa oli kongolaisia ystäviä.
Täällä palvottiin Jumalaa, -
eikä oikein kauheasti tapahtunut missään mitään.
Olimme kovin turhautuneita, että jotain nyt pitää saada.
Me paastosimme, rukoilimme.
Sitten kongolaisten ystävien välityksellä -
sainkin yhteyden kongolaisiin seurakuntiin.
Teimme crusade-suunnitelman ja me- nimme pitämään sinne kokoussarjaa.
Kokoussarja oli sikäli yllätys, -
että siellä ihmiset ottivat vastaan Jeesuksen.
Olimme niin huolissamme, kun täällä eivät ottaneet, -
eikä juurikaan tullut ihmisiä uskoon.
Kyllä iloitsen jokaisesta sielusta, -
jonka uskoontulosta saamme tänä päivänä kuulla.
No, Kongossa järjestettiin viikon kokoussarja, -
ensin seminaari pastoreille ja sitten 3 päivän crusade-kokoukset -
siellä ulkona urheilukentällä.
No, siellä tuli valtavat siunaukset. Näin voisin sanoa.
Ensinnäkin crusade-kokouksissa tuli valtavat määrät ihmisiä uskoon.
Olimme muuten aika ovelia. Evankeliumityössä pitää olla.
Kun me suuret saarnamiehet, kuten Ovaskainen, menevät Afrikkaan, -
niin kaikki katsovat: nyt Ovaskainen tulee. Höpö höpö.
Kuule, me otimme sieltä kaupungin kuuluisimmat gospelkuorot, -
pistettiin ne soittamaan ja laulamaan ja sitten saarnasimme.
Niin arvaa mitä? Noin 3 päivän kokousten aikana -
yli 3 500 ihmistä täytti lapun, että haluavat tulla uskoon.
No, sitten kysytään, että tulivat ja menivät? Ei niin.
Seurakunnille jaettiin laput, joissa oli nimet ja osoitteet.
Ne jaettiin pastoreille alueittain osoitteiden mukaan.
Minä jälkeenpäin sain näitä todistuksia.
Seurakunnassa oli esim. 50 henkeä ja nyt on 200.
Meillä oli 50 jäsentä ja nyt on 200 jäsentä. Seurakunnat kasvoivat -
ja saivat paljon jäseniä.
Sitten sellaisiakin tapahtumia oli, että jätettiin ne sinne kentälle.
Ei siellä kukaan käynyt rukoilemassa.
Ne rukoilivat keskenään siellä rukouspalveluaikana.
Minulle kerrottiin, että sinne jäi paljon kainalosauvoja.
Kaikkia tällaisia Jumalan ihmeitä tapahtui siellä.
Kun olin jo lähdössä pois viimeisenä päivänä, kun oli iltalento, -
niin sain sanan, että koko päivän oli yksi sisko odottanut ovella.
Hän kertoi täyttyneensä kokouksessa Pyhällä Hengellä.
Hänellä oli vaikeasti sairas lapsi kotona.
Kokouksen jälkeen saatuaan Pyhän Hengen siunauksen -
katolinen sisar pani kotona kätensä sairaan lapsen päälle, -
niin se parantui.
Siellä tuli kertomuksia, että... Oli paljon ihmisiä, -
jotka eivät päässeet kokouksiin maakunnista ilman kuljetusta.
Ne ottivat kokousilmoituksiamme ja veivät kyliin.
Kun ihmiset näkivät niitä, ne parantuivat.
Jumalan Henki toimi siis ihan kuin apostolisena aikana.
Jeesus antoi niille voiman tulla Jumalan lapseksi.
Ei tarvittu sen kummempaa välikättä.
Jeesus toimi itse välikätenä.
Jumalan Sana toimi omassa suuressa voimassaan.
Pidimme 10 vuotta seminaareja, joissa oli pastoreita.
Pastoriyhteisössä oli yli 3 000 pastoria.
Pidimme seminaareja kerran vuodessa.
Perustimme Unity Connectionin. Se oli epävirallinen yhteisö.
Virallista ei pystynyt, koska olisi pitänyt maksaa 5 000 dollaria.
Pelkästään srk:n perustamiseen olisi mennyt lahjuksia se summa.
Se oli mahdotonta, mutta teimme epävirallisen yhteisön.
Sinne pastorit liittyivät epävirallisesti.
10 vuoden jälkeen - siitä on nyt jo lähes 10 vuotta aikaa -
päätimme, että emme enää voi jatkaa näin. Varat eivät riitä.
Aloimme pitää kokouksia maakunnissa.
Pastorit tekivät lähetysjoukon ja menivät maakuntiin.
Siellä tuli herätyksiä.
Ihmiset tulivat uskoon ja pelastuivat. Perustettiin paljon srk:ia.
Minulla on valokuvia jossain vai olenko hävittänyt?
Minulla on, kun kuolleen puolesta rukoillaan ja kuollut herää, -
kuinka riivaajat vapautuvat -
ja kuinka suuria Jumalan ihmeitä tapahtuu.
Niin kuin siellä tänäkin päivänä. Voin nyt kertoa, -
että tänäkin aamuna olen saanut sieltä postia.
Olen ollut suuren murheen vallassa.
En tänä aikana haluaisi kertoa murheellisia uutisia, vaan iloisia.
Tiedän kuitenkin, että täällä on joitakin, -
jotka koko sydämestään rukoilevat. Siksi haluan kertoa.
Sain aikanaan filmejä, -
kun Isis-järjestö teloittaa Lähi-idässä.
Hirveitä filmejä! Massateloituksia.
Näin sieltä Kongon lähetystyö- alueeltamme filmejä, -
jotka olivat järkyttävämpiä kuin mikään koskaan näkemäni.
Siellä on seurakuntien rukoushuoneitakin, -
ne olivat vain savimajoja, isoja savihalleja, -
niin niitä on rikottu, ja on ollut valtaisat vainot.
Sanon vain sen, kun minullakin on tyttöjä itselläni.
Minä näin nuoria tyttöjä teloitettavan.
Näin, miten raa'asti ne äidit silvottiin niissä filmeissä.
En haluaisi kertoa, mutta en voi olla puhumatta. Se on niin hirveää.
Nyt lähtee sinne alueelle -
ystäväpastorini Bajo, joka tätä työtä koordinoi siellä Kongossa.
Jos tunnette tai kuulette paikasta, -
niin ne lähtevät Kwilun kaupunkiin maaseudulle.
Ne menevät sinne niitä seurakuntia rohkaisemaan -
ja yrittävät pistää kasaan, mitä on hajoitettu.
Niitten pastori, seurakuntien pääpastori, kuoli pari viikkoa sitten.
Kun he nyt lähtevät sinne, niin muistetaan rukouksessa -
tätä sinne menevää ryhmää.
Nämä tulleet viestit liittyivät myös siihen kutsuun, -
joka minulle tuli. Jos minä myöhemmin menisin sinne -
pitämään jälleen isot seminaarit ja crusadet.
Niin rukoillaan. En uskalla sinne maaseudulle mennä, -
missä kapinalliset riehuvat, mutta uskallan kyllä kaupunkeihin, -
jos Jumala niin tahtoo.
Sen vielä sanon ja olen aiemmin kertonut, että olen aikoinani -
rukoillut silloisen pääministerin -
ja sitä aikaisemman kapinallis- johtajan kanssa. Tunsin ne silloin.
Ja Jumala johdatti niissä asioissa. Jumala näitä ihmisiä auttakoon!
Jumala rakas auttakoon näitä tyttöjä.
Auttakoon näitä nuoria miehiä. Auttakoon äitejä.
Auttakoon. Auttakoon. Jumala siunatkoon ja auttakoon heitä.
Antakoon varjelusta, viisautta pastoreille, -
jotka menevät sinne rohkaisemaan ja ovat jo osittain menneet.
Jumala saakoon siunata heitä.
Samalla, kun muistamme kaikkia rukousaiheita, -
valtavaa rukousaihetta Intian, entisen kotimaani puolesta.
Jumala siunatkoon Intiaa, sen kärsiviä kristittyjä.
Siunatkoon Jumala nyt myös Kongossa näitä rakkaita ystäviä.
Jumala auttakoon heitä ja siunatkoon.
Kun maailmassa on nämä suuret tarpeet, -
kun on korona ja kaikkia sairauksia, -
niin on valtava etuoikeus ottaa Jeesus vastaan.
Jeesus vastaan Pelastajana ja Parantajana.
Jos sinulla on tänään murhe sydämessäsi, -
niin nyt rukoilen ja rukoilemme yhdessä, -
että Jumalan Sanan vastamyrkky tulee nyt ja koskettaa sinua, -
ja murheesi haihtuu. Meidän murheemme ovat pieniä Jumalalle.
Meille pikkumurheetkin ovat isoja, Hänelle isotkin ihan pieniä. Eikö?
Hänellä ei ole isoja murheita, kunhan käännymme Jeesuksen puoleen.
Jos Jeesuksen nimessä tulemme Isän tykö, niin Isä ei ole vastaamatta.
Isä pitää sanansa ja vastaa, kun rukoilemme Jeesuksen nimessä.
Herra Jeesus, kiitos, että näet ja tunnet tarpeemme.
Isä, Sinä tiedät kaikki kiertävät ketut, -
kaikki murheet, kaiken maailman pistiäiset, jotka vaivaavat elämää.
Herra Jeesus, auta nyt. Tule, rakas Jeesus. Lähetä Pyhä Henki.
Pyhä Henki, kiitos, että olet keskellämme, kuten olet luvannut.
Herra, kiitos, että olet keskellämme, kuten lupasit.
Rukoilemme, taivaan Isä: anna Pyhän Henkesi koskettaa -
parantavalla, pelastavalla voimalla.
Anna suuri apusi pienten ihmisten tarpeeseen -
suuren kaikkeuden keskellä, jota Sinä hallitset, hyvä Jumala.
Kiitos, Jeesus. Kiitos, Jeesus. Jeesuksen Kristuksen nimessä -
sinulle syntejäsi nyt katuva, syntisi olkoot anteeksiannetut.
Tapahtukoon elämässäsi Jumalan tahto Jeesuksen nimessä.
Julistan sinulle sairaudesta kärsivä, -
joka tunnet kipua sydämessäsi, sydänalassasi, -
kipua eri puolilla lihallista kehoasi, -
että Jumala hallitsee luomakunnan asioita.
Koet Jumalan siunauksen ja pelastavan, parantavan voiman.
Jeesuksen nimessä käsken sairauden voimia nyt väistymään.
Väisty Jeesuksen nimessä! En käske omassa voimassani.
Käsken Jumalan Sanan lupauksen mukaisesti voimalla, -
jonka Hän on lähettänyt Pyhän Henkensä kautta olemaan kanssasi.
Pyhän Hengen parantava voima olkoon kanssasi nyt.
Jeesuksen nimessä ole terve. Aamen. Kiitos, Jeesus!
Rakas taivaallinen Isä, kiitos, että siunaat meitä kaikkia -
ja kaikessa heikkoudessamme ja vajavaisuudessamme, Herra Jeesus, -
kaikkien änkytyksiemme keskellä. Sinä et änkytä.
Sinä teet juuri, kuten sanot. Jeesus, kiitos! Aamen. Aamen.
Tekstitys: Tuula-Riitta Virrankare